জিনিসটা এমন যেহেতু পৃথিবী গোল এবং সসীম তাই এক দিক থেকে মহাদেশীয় প্লেটের মাঝে দূরত্ব বৃদ্ধি পেলে অন্য দিক দিয়ে দূরত্ব কমে আসে। যেমন আমেরিকা আর আফ্রিকা পরস্পর থেকে দূরে সরে যাবার ফলে আটলান্টিক মহাসাগর ক্রমে ক্রমে আকারে বড় হয়েই চলছে, আবার অন্যদিকে আমেরিকা যেদিক দিয়ে সরে যাচ্ছে সেদিক দিয়ে প্রশান্ত মহাসাগর ক্রমে সংকুচিত হয়ে আসছে। আগে কোনো কোনো জায়গা উঁচু ছিল এখন নিচু হয়ে গেছে আবার কোনো জায়গা নিচু ছিল এখন উঁচু হয়ে গেছে। কেও কেও সাগরের তলায় ছিল এখন পানির উপরে আবার কোনো এলাকা স্থলভাগ হিসেবে ছিল এখন সাগরের তলায়। এরকম করে কোনো দুটি স্থান একসাথে ছিল এখন দূরে আবার কোনো দুটি স্থান দূরে ছিল এখন একসাথে! এ যেন প্রকৃতির অপরূপ পেন্ডুলাম, যা একবার একদিকে যায় যাবার পর আবার ফিরে আসে।